Kodringtona

Kodringtona () ir ciems Barbudas salā Antigvā un Barbudā, salas vienīgā apdzīvotā vieta. Atrodas Barbudas rietumu krastā pie Kodringtona lagūnas. Kodringtonu 1685. gadā dibināja koloniālais administrators un vēlākais Aizvēja salu gubernators Kristofers Kodringtons kā Barbudas plantāciju administratīvo centru. Mūsdienās Kodringtonā atrodas salas administratīvās iestādes, hospitālis, trīs skolas, septiņas baznīcas. Dienvidaustrumos no ciema atrodas 2024. gadā atklātā Bērtona-Nibsa starptautiskā lidosta, bet ciema dienvidos — prāmju piestātne.

2017. gada septembrī Kodringtona smagi cieta 5. kategorijas viesuļvētrā Irma, kas nopostīja 95 % ciema ēku. Liela daļa iedzīvotāju salu pameta, jo tā kļuva faktiski nepiemērota dzīvošanai.Hanna, Jason; Sterling, Joe; Almasy, Steve (2017-09-06). "Hurricane Irma: Powerful storm blamed for three deaths". ABS TV Radio Antigua & Barbuda. CNN. Tā paša gada oktobrī iedzīvotāji sāka atgriezties salā un atjaunot ciemu; jaunās ēkas lielākoties tiek būvētas no betona.

 Atsauces 

 Ārējās saites 

Kategorija:Antigvas un Barbudas pilsētas